EkBass/fiwiki-20250220-pages-articles huggingface dataset:
Arkesilaos

Arkesilaos (, ; 316–241 eaa.) oli antiikin kreikkalainen Platonin Akatemiaan kuulunut filosofi. Hän oli keskimmäisen Akatemian perustaja. Arkesilaos oli kotoisin Pitanesta Aioliksesta. Häntä opetti Pitanessa Autolykos, paikallinen matemaatikko ja tähtitieteilijä, sekä myöhemmin Ateenassa Theofrastos ja Krantor. Hänestä tuli Polemonin ja Krateen läheinen ystävä, ja jälkimmäisen seuraaja Akatemian johdossa. Diogenes Laertios kertoo, että Arkesilaos olisi kuollut seuraajansa Lakydeen tavoin runsaan juomisen seurauksena, mutta muiden (kuten Kleantheen) antama todistus asiasta sekä hänen omat ohjeensa kumoavat tarinan. Sen sijaan hänet tunnetaan ateenalaisten arvostamana. Arkesilaos käytti sokraattista opetusmetodia, eikä jättänyt jälkeensä teoksia. Hänen ajattelunsa täytyy selvittää muiden kirjoittamien teosten pohjalta. Niiden mukaan hänen ajattelussaan esiintyi skeptistä ajattelua ja vaikutteita tunnetuilta skeptikoilta, kuten Pyrrhonilta. Häntä voidaankin pitää akatemialaisena skeptikkona. Skeptinen ajattelu oli esiintynyt piilevänä myös Platonin myöhäisemmissä teoksissa. Niissä oli usein esitetty ristiriitaisia väittämiä, ja sokraattisen metodin käyttäminen oli usein johtanut vain loogisiin ristiriitoihin ja umpikujiin. Näin Arkesilaoksenkin oli helppo lähestyä skeptikoiden ajatusta siitä, että mitään ei voida tietää varmasti. Kaiken järkevän tiedon epävarmuus pätee yhtä lailla järjellä tehtyihin päätelmiin, ja siksi filosofin tulee tyytyä todennäköisyyksiin, jotka ovat riittäviä käytännön elämän ohjeiksi. "Emme tiedä mitään, emme edes tietämättömyyttämme"; siksi viisaan ihmisen tulee olla tyytyväinen agnostiseen asenteeseen. == Lähteet == * == Aiheesta muualla == * * Diogenes Laertios: Merkittävien filosofien elämät ja opit: ** Arkesilaoksen elämäkerta ** Arkesilaoksen elämäkerta * Luokka:Akatemialaiset Luokka:300-luvulla eaa. syntyneet Luokka:240-luvulla eaa. kuolleet
Bion Borysthenesläinen

Bion Borysthenesläinen (; n. 335–245 eaa.) oli antiikin kreikkalainen filosofi, joka vaikutti useassa filosofisessa koulukunnassa. Hän oli kotoisin Olbiasta eli Borystheneestä. Bion kuului varsinaisesti kyynikoihin, mutta hänet voidaan laskea myös Platonin akatemialaisiin. Hän oli alussa akatemialaisen Krateen oppilas. Diogenes Laertios kertoo, että hän ei kuitenkaan hyväksynyt Akatemian oppeja, ja siirtyi kyynikoiden kannattajaksi. Häntä opetti kyreneläinen filosofi Theodoros. Tämän jälkeen hän siirtyi peripateettiseen kouluun Theofrastoksen oppilaaksi. Bion kirjoitti useita etiikkaa käsitteleviä satiireja. Niin kutsutun Antikytheran filosofin arvellaan esittävän Bionia. == Lähteet == == Aiheesta muualla == * Diogenes Laertios: Merkittävien filosofien elämät ja opit: ** Bionin elämäkerta ** Bionin elämäkerta Luokka:Akatemialaiset Luokka:Kyynikot
John Myung

John Ro Myung (s. 24. tammikuuta 1967, Chicago, Illinois, Yhdysvallat)Wilson s.19 on yhdysvaltalaisen progressiivista metallia soittavan Dream Theaterin basisti ja perustajajäsen. ==Ura== Myung aloitti viulunsoiton viisivuotiaana, mutta vaihtoi bassoon 15-vuotiaana saatuaan kutsun liittyä paikalliseen yhtyeeseen.Wilson s.19–20 Kirjoitettuaan ylioppilaaksi hän aloitti opinnot ystävänsä John Petruccin kanssa Berklee College of Musicissa, jossa he tapasivat tulevan yhtyetoverinsa, rumpali Mike Portnoyn.Wilson s.22 He perustivat kosketinsoittaja Kevin Mooren ja laulaja Chris Collinsin kanssa yhtyeen nimeltä Majesty,Wilson s.32–34 josta myöhemmin tuli Dream Theater. Hän on soittanut uransa aikana lukuisissa sivuprojekteissa. Ensimmäinen näistä oli pop-prog-yhtye Platypus Rod Morgensteinin, Ty Taborin ja entisen Dream Theater -jäsenen Derek Sherinianin kanssa. Hän on myös The Jelly Jamin jäsen, jonka kokoonpano on sama kuin Platypusin Sheriniania lukuun ottamatta. ==Soittimet== Dream Theaterin debyyttialbumilla When Dream And Day Unite ja sitä seuranneella Images And Words -albumilla Myung soitti 4-kielistä bassoa. Hän kuitenkin vaihtoi 6-kieliseen bassoon ennen Images And Tour -kiertuetta, eikä ole enää sittemmin käyttänyt 4-kielistä pääsoittimenaan. Hän on soittanut muun muassa Tobiaksen ja Tungin bassoilla. Awake-albumin jälkeen hän teki yhteistyösopimuksen Yamahan kanssa, joka on julkaissut hänen käyttämistään bassoista kaksi signature-mallia, RBX6JM ja RBXJM2. Dream Theaterin Systematic Chaos -levyn nauhoituksissa John Myung käytti enimmäkseen Music Manin Bongo- mallin bassoa, jota hän käyttää myös levyltä löytyvän "Constant Motion" -kappaleen musiikkivideossa. Myung on siirtynyt kokonaan Music Manin soittimiin eikä hän enää ole yhteistyössä Yamahan kanssa. Myung käyttää joskus soittimenaan myös Chapman Stickiä. Tämä soitin on kuultavissa esimerkiksi Falling Into Infinity -albumin kappaleessa New Millennium. Vahvistimina hän käyttää Mesa Boogien laitteita. == Diskografia == === Dream Theater === * * * * * * * * * * * * * * * * * * * * * * * === Muut === * Platypus: * Platypus: * Gordian Knot: * The Jelly Jam: * Explorers Club: * The Jelly Jam: ==Lähteet== * ===Viitteet=== ==Aiheesta muualla== *Dream Theaterin kotisivu Luokka:Yhdysvaltalaiset metallimusiikin basistit Luokka:Dream Theaterin jäsenet Luokka:Vuonna 1967 syntyneet Luokka:Elävät henkilöt Luokka:Yhdysvaltalaiset basistit
Lakydes

Lakydes (, 200-luku eaa., kuoli n. 205 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Kyrenestä. Lakydeestä tuli koulun johtaja Arkesilaoksen jälkeen noin vuonna 241 eaa. Hän oli uuden Akatemian perustaja. Antiikin aikaiset todisteet puhuvat kuitenkin sen puolesta, että hän yhtyi Arkesilaoksen ajatuksiin, ja kuuluisi hänkin näin keskimmäiseen Akatemiaan. Ajatusmaailmaltaan hän kuului opettajansa tavoin akatemialaisiin skeptikoihin. Lakydes johti koulua 26 vuotta. Hän luennoi Pergamonin kuninkaan Attalos I:n hankkimassa puutarhassa, jota alettiin kutsua hänen mukaansa nimellä Lakydeion. Hänen jälkeensä koulun johtoon tulivat hänen oppilaansa Telekles ja Euandros, ja myöhemmin Hegesinos Pergamonlainen ja Karneades. Hänen sanotaan kirjoittaneen tutkielmia, mutta niistä yksikään ei ole säilynyt. Hänen sanotaan olleen hienostunut mies ja hyvä puhuja. Diogenes Laertios kertoo hänen kuolleen runsaaseen juomiseen, mutta muun muassa Eusebios kumoaa tämän, ja sanoo hänen olleen kaikessa kohtuullinen. == Lähteet == * == Aiheesta muualla == * Diogenes Laertios: Lakydeen elämäkerta * Diogenes Laertios: Lakydeen elämäkerta Luokka:Akatemialaiset
YtseJam Records

YtseJam Records on Mike Portnoyn vuonna 2003 perustama levy-yhtiö. Se tuottaa Dream Theater -aiheista materiaalia, jota suuret levy-yhtiöt eivät julkaisisi, kuten demonauhoja ja bootleg-äänityksiä. YtseJam Records saa taloudellista tukea Elektra Recordsilta. Vastineeksi se saa julkaista vain rajoitetun painoksen julkaisuistaan. YtseJam Records toimii täysin verkkosivustonsa kautta, eli sen julkaisuja ei voi ostaa mistään levykaupasta. __notoc__ ==Julkaisut== ===Demo Series=== * The Majesty Demos 1985–1986 * When Dream and Day Unite Demos 1987–1989 * Images and Words Demos 1989–1991 * Awake Demos 1994 * Falling into Infinity Demos 1996–1997 * Train of Thought Instrumental Demos 2003 ===Live Series=== * Los Angeles, California 5/18/98 * Tokyo, Japan 10/28/95 * When Dream and Day Reunite (CD ja DVD) * Old Bridge, New Jersey 12/14/96 * New York City 3/4/93 * Bucharest, Romania 7/4/02 * Santiago, Chile 12/6/05 ===Studio Series=== * The Making of Scenes from a Memory * The Making of Falling into Infinity ===Cover Series=== * Master of Puppets (Metallica) * The Number of the Beast (Iron Maiden) * Dark Side of the Moon (CD ja DVD, Pink Floyd) * Made in Japan (Deep Purple) * Uncovered 2003–2005 ===Lazy Tomato Entertainment=== * Liquid Trio Experiment 2: When the Keyboard Breaks – Live in Chicago * Liquid Tension Experiment: Live in NYC (CD ja DVD) * Liquid Tension Experiment: Live in LA (CD ja DVD) * Liquid Tension Experiment: LTE Live 2008 (box set) ==Aiheesta muualla== * YtseJam Recordsin sivusto Luokka:Yhdysvaltalaiset levy-yhtiöt
Karneades

Karneades (, 214–129 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Kyrenestä. Karneades oli merkittävin Arkesilaoksen seuraajista. Hän oli radikaali skeptikko ja ensimmäinen tunnettu filosofi, joka totesi metafyysikkojen epäonnistuneen täysin uskonnollisten uskomusten järkiperäisessä selittämisessä. Viimeistään vuodesta 159 eaa. lähtien hän pyrki järjestelmällisesti osoittamaan vääriksi kaikki aikaisemmat dogmaattiset oppilauseet, erityisesti stoalaisten opit, sekä jopa epikurolaisten opit, jotka olivat säästyneet aiemmilta skeptikkojen hyökkäyksiltä. Erityisesti hän vastusti stoalaisen Khrysippoksen ajatuksia ja teoksia. Diogenes Laertioksen mukaan hän kehitti tätä kuvaavan sanonnan: :Jos ei olisi ollut Khrysipposta, ei olisi ollut minua. Karneades ei jättänyt jälkeensä teoksia. Hänen nimiinsä laitetut teokset ovat kirjoittaneet hänen oppilaansa. == Lähteet == * == Aiheesta muualla == * Diogenes Laertios: Karneadeen elämäkerta . * Diogenes Laertios: Karneadeen elämäkerta. * Internet Encyclopedia of Philosophy: Carneades. Luokka:Akatemialaiset
Claude Dornier

Claude (Claudius) Honoré Desiré Dornier () oli saksalainen lentokonesuunnittelija. Dornier palkattiin kreivi Zeppelinin tehtaalle. Hän sai johtoonsa “Osasto Don”, lentokoneiden suunnitteluosaston, joka oli toiminut vuodesta 1914. Siellä Dornier suunnitteli ensimmäiset lentoveneensä. Seuraavaksi Dornier johti Zeppelin-Werke Lindau GmbH -yhtiötä, joka rakensi kokometallirunkoisia lentokoneita. Ensimmäisen maailmansodan rauhansopimus kielsi Saksalta lentokoneiden suunnittelun, ja Dornier siirsi kokoonpanotehtaan Sveitsin puolelle. Vuonna 1923 Dornier osti lentokonetehtaan Friedrichshafenista, Baijerista. Vuonna 1925 hän sai valmiiksi suuren Dornier Do X -lentoveneen piirustukset. 1930-luvun alkupuolelle asti lentoveneet olivat yhtiön liiketoiminnan perusta. Pommikone Do 17 muutti tilanteen. Toisen maailmansodan jälkeen Dornier – kuten moni muukin saksalainen lentokoneinsinööri – perusti suunnittelutoimiston Madridiin. Hän palasi Saksaan vuonna 1955 ja kiinnostui erityisesti STOL- ja VTOL-lentokoneista. Dornier System GmbH perustettiin vuonna 1962, ja yhtiö alkoi toimia avaruustekniikan parissa. Se oli suunnittelemassa Saksan ensimmäistä satelliittia, Azuria. Claude Dornier kuoli vuonna 1969 asuinpaikassaan Zugissa Sveitsissä. ==Lähteet== == Aiheesta muualla == * Luokka:Saksalaiset lentokonesuunnittelijat Luokka:Dornier Luokka:Vuonna 1884 syntyneet Luokka:Vuonna 1969 kuolleet
Luettelo shakinpelaajista

Tämä on epätäydellinen luettelo shakinpelaajista. __NOTOC__ == A == *Michael Adams *Vladimir Akopian *Semjon Alapin *Adolf Albin *Aleksandr Alehin *Jevgeni Aleksejev *Zoltán Almási *Viswanathan Anand *Adolf Anderssen *Ulf Andersson *Levon Aronian == B == *Étienne Bacrot *Curt von Bardeleben *Jevgeni Barejev *Henry Bird *Joseph Blackburne *Efim Bogoljubov *Viktor Bologan *Mihail Botvinnik *David Bronstein *Amos Burn *Jelizaveta Bykova == C == *José Raúl Capablanca *Magnus Carlsen *Horatio Caro *Fabiano Caruana == D == *Leinier Domínguez *Aleksei Drejev == E == *Jaan Ehlvest *Pavlo Eljanov *Max Euwe *Larry Evans == F == *Bobby Fischer == G == *Boris Gelfand *Efim Geller *Svetozar Gligorić *Aleksandr Grištšuk == H == *Aleksandr Halifman *Vüqar Həşimov *Hou Yifan == I == *Vasyl Ivantšuk == J == *Dmitri Jakovenko *David Janovsky *Baadur Jobava == K == *Gata Kamski *Sergei Karjakin *Anatoli Karpov *Rustam Kasimdzanov *Garri Kasparov *Paul Keres *Viktor Kortšnoi *Vladimir Kramnik == L == *Bent Larsen *Emanuel Lasker *Joel Lautier *Peter Leko == M == *Vladimir Malahov *Şəhriyar Məmmədyarov *Geza Maroczy *Frank Marshall *Vera Menchik *Evgenij Miroshnichenko *Aleksandr Moisejenko *Paul Morphy *Aleksandr Motylev *Sergei Movsesian *Hanna Muzytšuk == N == *Arkadij Naiditsch *Hikaru Nakamura *David Navara *Jan Nepomnjaštši *Peter Heine Nielsen *Aron Nimzowitsch *Liviu-Dieter Nisipeanu *Aleksandr Morozevitš == O == *Lembit Oll == P == *Tigran Petrosjan *Judit Polgar *Lev Polugajevski *Ruslan Ponomarov *Lajos Portisch == R == *Teymur Rəcəbov *Samuel Reshevsky *Richard Réti *Akiba Rubinstein *Sergei Rublevski *Olga Rubtsova *Ljudmila Rudenko == S == *Gabriel Sargissian *Carl Schlechter *Yasser Seirawan *Aleksei Shirov *Nigel Short *Vasili Smyslov *Boris Spasski *Wilhelm Steinitz *Gideon Ståhlberg *Pjotr Svidler *Howard Staunton == T == *Mihail Tal *Siegbert Tarrasch *Saviely Tartakower *Richard Teichmann *Jan Timman *Jevgeni Tomaševski *Veselin Topalov *Maia Tšiburdanidze *Mihail Tšigorin == U == *Wolfgang Uhlmann *Wolfgang Unzicker == V == *Maxime Vachier-Lagrave *Francisco Vallejo Pons *Milan Vidmar *Nikita Vitiugov *Andrei Volokitin == W == *Wang Hao *Wang Yue *Szymon Winawer == X == *Xu Yuhua *Xie Jun == Z == *Zhu Chen (Kiina, s. 1976) *Jevgeni Znosko- Borovski (Venäjä, Ranska, 1884-1954) *Johannes Zukertort (Puola, Saksa, Englanti, 1842-1888) *Zhou Qiyu ==Katso myös== *Luettelo suomalaisista shakinpelaajista Pelaajista
Kleitomakhos

Kleitomakhos (, alun perin Hasdrubal) (187–109 eaa.) oli antiikin kreikkalainen Platonin Akatemiaan kuulunut filosofi. Kleitomakhos oli kotoisin Karthagosta. Hän tuli Ateenaan noin vuonna 146 eaa. opiskelemaan filosofiaa. Hän oli Karneadeen oppilas, ja seurasi tätä Akatemian johdossa vuonna 126 eaa. Hän omaksui tältä skeptisyyden. Akatemian lisäksi hän vaikutti myös sekä peripateettisessa että stoalaisessa koulussa. Diogenes Laertios kertoo hänen kirjoittaneen yli 400 kirjaa. Yksikään näistä ei ole säilynyt nykypäiviin. Suurin osa näistä teoksista pyrki tallentamaan ja selventämään Karneadeen näkemyksiä, joka ei itse kirjoittanut yhtään teosta. Näiden lisäksi hän kirjoitti johdannon ateenalaiseen filosofiaan, sekä kirjeen maanmiehilleen Karthagon kaaduttua kolmannen puunilaissodan lopussa. Kirjeessä hän selvittää filosofian onnettomuuksien aikana tuomaa lohtua. Cicero arvosti suuresti Kleitomakhoksen töitä, ja perusti osan teoksistaan Jumalten luonteesta (De natura deorum), De divinatione ja De fato tämän kirjoittamaan teokseen, josta hän käyttää nimeä De sustinendis offensionibus (”Myöntymyksen epäämisestä”). Kaksi Kleitomakhoksen töistä tiedetään omistetuksi merkittäville roomalaisille, toinen runoilija Gaius Luciliukselle ja toinen konsuli Lucius Marcius Censorinukselle. Myös tästä voidaan päätellä, että hänen teoksensa olivat arvostettuja Roomassa. == Lähteet == * == Aiheesta muualla == * Diogenes Laertios: Kleitomakhoksen elämäkerta. * Diogenes Laertios: Kleitomakhoksen elämäkerta. Luokka:Akatemialaiset
Alue (hallintoyksikkö)

Alue eli oblasti ( ja , ) on joidenkin Itä-Euroopan ja entiseen Neuvostoliittoon kuuluneiden Aasian valtioiden alueellinen hallintoyksikkö. Sitä käytetään unitaari- eli yhtenäisvaltioissa, kuten Ukrainassa ja Valko- Venäjällä, läänitasoista maakuntahallintoa vastaavan hallintoyksikön nimenä. Liittovaltioissa, kuten Venäjällä, alue taas tarkoittaa liittovaltiosubjektia, jolla on edustus parlamentin ylähuoneessa, liittoneuvostossa. Väkirikkaissa IVY-maissa alueella voi asua sadoista tuhansista miljooniin ihmistä, joten niiden merkitys hallinnon järjestäjänä ei ole vähäinen. IVY-maissa aluehallinto noudattelee pääasiassa neuvostotasavaltojen aikaista jakoa. Alueet puolestaan jakautuivat Neuvostoliitossa kuntatasoisiin paikallishallinnon yksiköihin, jotka puolestaan suurissa kunnissa, kaupungeissa, jakautuvat piireihin (). Monissa maissa kunnilla ei ole niin laajaa itsehallintoa kuin historialtaan talonpoikaisessa Suomessa johtuen maiden feodaalisesta tai keskushallintoa korostaneesta sosialistisesta perinteestä, vaan kuntaa valvoo vahva väliporras, kuten Itsenäisten valtioiden yhteisön tapauksessa Neuvostoliitolta periytyvät alueet. ==Venäjän aluejako== Venäjän federaatiossa on kuudenlaisia liittovaltiosubjekteja: alueet, aluepiirit, tasavallat, autonomiset alueet, autonomiset piirikunnat ja liittovaltiotasoiset kaupungit, Moskova ja Pietari. Yhteensä Venäjän federaatiossa on 83 subjektia. Tätä määrää pyritään hallitsemaan kokoamalla keskushallinnon ja aluehallinnon väliin liittovaltiopiirejä, mitkä eivät kuitenkaan perustu vuoden 1993 Venäjän perustuslakiin, vaan ovat hallinnollinen ratkaisu koordinaation parantamiseksi 1990-luvun taloudellisen kriisin aiheuttaman hajautumisen jälkeen. ==Ukrainan alueet== Ukrainassa, joka ei ole Venäjän tapaan liittovaltio, vaan yhtenäis- eli unitaarivaltio, on 27 aluehallinnollista yksikköä. Niistä kaksi, pääkaupunki Kiova ja laivastotukikohtakaupunki Sevastopol, ovat alueen tasoisia hallintoyksiköitä. Lopuista 25 hallintoyksiköstä autonominen on Krimin tasavalta. Autonomisuus muodostui tuloksena Krimin laivastotukikohtaa palvelevan venäläisväestön vaatimuksesta Ukrainan itsenäistyttyä sen kansallisemman politiikan vuoksi. Neuvostoliitossa alueiksi nimetty hallintoyksiköt vastaavat Venäjän keisarikunnan kuvernementteja. Alue ei ole lääni, koska alueella, toisin kuin keskushallinnon nimittämällä läänillä, on myös maakunnalle kuuluvaa itsehallintoa. Luokka:Venäjän federaation subjektit Luokka:Ukrainan maantiede Luokka:Valko-Venäjän maantiede Luokka:Paikallishallinto
Henry Potez

Henry Potez () oli ranskalainen lentokonesuunnittelija. Hän alkoi opiskella 19-vuotiaana Sup’Aéro-yliopistossa. Vuonna 1916 hän perusti Marcel Blochin kanssa Societé d'études aéronautiquen (SEA) -yhtiön, joka valmisti SEA IV -lentokonetta, josta taas myöhemmin kehitettiin Potez VII. Potez perusti pian oman yhtiön Aubervilliersiin, josta muutti Levalloisiin ennen kuin päätyi Méaulteen. Kaiken kaikkiaan hänen yhtiönsä rakensi 7 000 siviili- ja sotilaslentokonetta. 1936 tehdas kansallistettiin, jolloin Potezin tehdas tuli osaksi Société Nationale de Constructions Aéronautiques du Nord (SNCAN) -yhtiötä. Henry Potezista tuli tämän yhtiön hallituksen puheenjohtaja. Georges Détrén ohjaama Potez 53 voitti Deutsch de la Meurthe-palkinnon vuonna 1933. Potez perusti “Potez Aéro Service” -lentoyhtiön, jolla markkinoi muun muassa koulukoneitaan. Toisen maailmansodan jälkeen hän kehitti Potez 75 maataistelukoneen ja 4-moottorisen Potez 840 kuljetuskoneen. Niitä rakennettiin Argenteuilessa sijaitsevassa tehtaassa. Vuonna 1957 Potez osti Fouga-yhtiön ja jatkoi sen Fouga CM170 Magister -suihkuharjoituskoneen valmistusta, jota käytti muun muassa Suomen ilmavoimat. ==Lähteet== == Aiheesta muualla == * http://www.eads.com/ (ei kata II maailmansotaa) Luokka:Ranskalaiset lentokonesuunnittelijat Luokka:Vuonna 1891 syntyneet Luokka:Vuonna 1981 kuolleet
Moranen veljekset

Moranen veljekset syntyivät Pariisissa, Léon syntyi 11. huhtikuuta 1885 ja Robert-Charles 10. maaliskuuta 1886. Vuoteen 1898 mennessä Léon oli osoittanut kiinnostuksensa tekniikkaan. Hän oli muun muassa rakentanut kolmipyörän, jossa oli 1,75 hv moottori. 19. huhtikuuta 1910 hän sai lentolupakirjan nr. 54 ja kuukautta myöhemmin saavutti nopeuslennon maailmanennätyksen (108 km/h) Blériotin yksitasolla. Tätä seurasi 3. syyskuuta korkeusennätys (2584 m). 5. lokakuuta 1910 molemmat veljet olivat koneessa, joka murskaantui maahan Michelinin Pariisi-Puy-de-Dôme-kilvan aikana. He loukkaantuivat pahasti. Raymond Saulnier, Leonin lapsuusystävä, vieraili sairaalassa ja 10. lokakuuta 1911 he perustivat Morane-Saulnier-yhtiön. Robertista tuli yhtiön koelentäjä ja hän perusti Messageries Aériennes-lentokoulun. Léon kuoli 9. lokakuuta 1918, Robert vasta 28. elokuuta 1968. Luokka:Morane-Saulnier Luokka:Ranskalaiset lentokonesuunnittelijat Luokka:Sisarukset
Raymond Saulnier

Raymond Saulnier (27. syyskuuta 1881 Pariisi – 4. maaliskuuta 1964 Orléans) oli ranskalainen lentokonesuunnittelija. Saulnier valmistui École Centrale -yliopistosta. Hän oli 1908–1909 suunnittelijana Louis Blériotin Blériot Aéronautiquessa, missä hän suunnitteli Blériot XI -koneen. Saulnier perusti vuonna 1911 Léon Moranen kanssa Morane-Saulnier-yhtiön, jonka hallituksen puheenjohtajana hän oli vuoteen 1961. Léon Moranen veli Robert oli yhtiön koelentäjänä, kunnes Michel Détroyat korvasi hänet. Raymond Saulnier suunnitteli lentokoneita 60 vuoden aikana. ==Lähteet== * http://www.eads.com/ Luokka:Morane-Saulnier Luokka:Ranskalaiset lentokonesuunnittelijat Luokka:Vuonna 1881 syntyneet Luokka:Vuonna 1964 kuolleet
Hugo Junkers

Hugo Junkers (3. helmikuuta 1859 Rheydt – 3. helmikuuta 1935) oli saksalainen lentokonesuunnittelija. Hugo Junkers opiskeli koneinsinööriksi Berliinin, Karlsruhen ja Aachenin teknillisissä korkeakouluissa. Vuonna 1890 Junkers perusti yhdessä Wilhelm von Oechelhaeuserin kanssa virtausmekaniikan tutkimuslaitoksen. Tutkimalla omalla tuulitunnelillaan Junkers ymmärsi taloudellisen lentokoneen olevan mahdollinen vain, kun ilmanvastus minimoidaan. Hän päätteli, että sileä metallinen pintarakenne mahdollistaa pienen vastuksen. Tehtaallaan Dessaussa Junkers tuotti moottoreita ja ilmastointiin liittyviä koneita, kunnes vuonna 1909 aloitti yhteistyön lentokoneinsinööri Hans Reissnerin kanssa. Hän toi ajatuksen kokometallisesta lentokoneesta, jonka Junkersin tehdas sitten rakensi vuosina 1914–1915. Tunnuksella Junkers J 1 ja Blecheseliksi (peltiaasi) kutsuttu kone oli ensimmäinen kokometallinen lentokone ja muodostui lentokonetekniikassa merkittäväksi keksinnöksi. Tätä oli edeltänyt vuonna 1912 Wellblech-Ente, peltiankka, joka oli lentänyt, mutta ei tyydyttänyt suunnittelijoita. Junkersin tehdas jatkoi kokometallisten lentokoneiden kehittämistä. Junkersin suunnittelelma F 13 oli ensimmäinen kokometallinen kaupallinen lentokone (commercial aircraft). Tästä tuli esikuva monille Junkersin koneille, joista kuuluisin oli 3-moottorinen Ju 52. Junkersin tavoitteena oli rakentaa taloudellisia matkustajakoneita. Näille koneille oli tyypillistä duralumiinisten aaltojäykistettyjen levyjen käyttö pinnassa ja sisäpuolella oli teräksinen ristikkorunkorakenne. Duralumiini on lujempaa kuin tavallinen alumiini, jota oli käytetty vuoteen 1917 saakka. Vuonna 1929 teki ensilentonsa Junkers G.38, jossa paksusiipinen metallirakenne oli viety niin pitkälle, että matkustamotiloja sijoitettiin siipiin. Tehtaalla oli suunnitelma tehdä "lentävä siipi", jossa kaikki matkustajatilat olisivat siivissä, mutta tätä ei ehditty toteuttaa. Syksyllä 1933 natsit pakottivat sosialistina ja pasifistina tunnetun Junkersin sivuun liiketoiminnastaan. Hän vetäytyi Garmisch- Partenkircheniin. Hän kuoli 76. syntymäpäivänään, 3. helmikuuta 1935. Junkersin kuoleman jälkeen hänen nimeään kantoivat kuuluisat syöksypommittajat Junkers Ju 87 ja Junkers Ju 88. == Lähteet == * Hugo Junkers and His Company ===Viitteet=== == Aiheesta muualla == Luokka:Saksalaiset lentokonesuunnittelijat Luokka:Vuonna 1859 syntyneet Luokka:Vuonna 1935 kuolleet Luokka:Junkers
Beethoven (täsmennyssivu)

Beethoven voi tarkoittaa ainakin seuraavia: == Henkilöt == *Ludwig van Beethoven, saksalainen säveltäjä *Johann van Beethoven, saksalainen tenorilaulaja ja Ludwig van Beethovenin isä == Muut == *Beethoven, yhdysvaltalainen elokuva vuodelta 1992 *Beethovenin toinen, yhdysvaltalainen elokuva vuodelta 1993 *Beethovenin kolmas, yhdysvaltalainen elokuva vuodelta 2000 *Beethovenin neljäs, yhdysvaltalainen elokuva vuodelta 2001 *Beethovenin viides, yhdysvaltalainen elokuva vuodelta 2003 *Beethoven, elokuvista tuttuun Beethoven-koiraan perustuva animaatiosarja *”Ludwig van Beethoven”, SIG:n kappale
Syrianos

Syrianos (, ; 400-luku) oli antiikin kreikkalainen uusplatonilainen filosofi. Hän toimi Platonin Akatemian johtajana Plutarkhos Ateenalaisen jälkeen. Syrianos oli kotoisin Aleksandriasta. Hän vaikutti muun muassa Prokloksen opettajana sekä Plutarkhoksen ja Prokloksen tavoin Platonin ja Aristoteleen teosten kommentaattorina. Syrianoksen ilmeisesti tunnetuin teos on Aristoteleen Metafysiikan kommentaari. Hänen sanotaan kirjoittaneen myös Aristoteleen teoksista Taivaasta ja Tulkinnasta sekä Platonin Timaioksesta. Hän kirjoitti myös tutkielman Hermogenes Tarsoslaisen teoksesta Oikeudellisista kysymyksistä (Peri tōn staseōn). Hänen filosofiset näkemyksensä olivat samanlaiset kuin Prokloksella, joka kunnioitti häntä suuresti ja jätti jälkeensä käskyn, että heidät tulisi haudata samaan hautaan. == Aiheesta muualla == * Luokka:Akatemialaiset Luokka:Uusplatonistit
Orléans

Orléans on Loiret’n departementin pääkaupunki Ranskassa. Vuonna 2006 Orléansin asukasluku oli 113 130. Ranskan pisin joki, Loire, virtaa kaupungin läpi. Orléans on merkittävä teollisuus- ja kauppakaupunki. Orléans on myös merkittävä matkailukaupunki, ja sieltä löytyvät muun muassa Jeanne d'Arc -museo, 1530-luvulta oleva raatihuone sekä myöhäisgoottilainen 1200-luvulta oleva katedraali. Orléansin yliopisto perustettiin vuonna 1961. Orléans oli alun perin kelttiläinen kaupunki, jota roomalaiset kutsuivat nimellä Aurelianum. Vuosina 1428–1429 Orléans oli englantilaisten piirittämä, mutta Jeanne d'Arc, "Orléansin neitsyt", valloitti kaupungin takaisin ranskalaisille. Orléans on myös ranskalaisen kuningassuvun haarojen nimitys. Nykyisen herttuallisen Bourbon-Orléansin suku alkaa Ludvig XIV:n veljestä Filipistä, joka sai vuonna 1643 Orléansin kaupungin läänityksenä veljeltään Ludvig XIV:lta. Eräs Filipin jälkeläisistä, Ludvig Filip Joseph, liittyi vallankumouksellisiin vuonna 1789. ==Kuvia Orléansista== kuva:Orleans- cathedral-2004.jpg|Orléansin katedraali kuva:Orleans.jpg|Loire ja Orléans == Lähteet == == Aiheesta muualla == Luokka:Orléans
Mithra

Mithra eli Mitra oli muinaispersialainen, alkujaan intialainen jumala, jonka on Intiassa katsottu edustaneen planeetta Venusta sekä aamu- että iltatähtenä. Varhaisimpia mainintoja Mithrasta on vuodelta 1380 eaa. olevassa Heettiläisten kuninkaan Suppiluliuma I:n ja Mitannin kuninkaan Mativatsan välisessä rauhansopimuksessa.Thieme 1960 Persiassa Mithra alkoi identifioitua aurinkoon,von Simson 1997; Forsman 1927 ja kultissa ainakin palvottiin Voittamatonta Aurinkoa (Sol invictus), joka tradition mukaan oli myös Konstantinus Suuren uskonto ennen kääntymistä kristityksi.Mustakallio 2011, 120 Mithran palvonta levisi Rooman valtakuntaan sotilaiden mukana tasavallan ajan lopulla eli ensimmäisellä vuosisadalla ennen ajanlaskun alkua.Castren 2011 s. 471 Roomassa Mithra esitettiin tappamassa härkää, joka symboloi kuuta. Tämä vastasi Mithran asemaa Venuksena eli aamutähtenä.von Simson 1997 == Yhtäläisyydet kristinuskoon == Mithran kulttiin kuului jumalan syntymäpäivän vietto 25. joulukuuta. Tapahtumaa todistivat paimenet. Kultin jäsenille suoritettiin kaste ja he osallistuivat pyhään ehtoolliseen. == Katso myös == * Mithralaisuus == Lähteet == * Castrén, Paavo: Uusi antiikin historia. Otava, 2011. ISBN 978-951-1-21594-3. * * * * === Viitteet === Luokka:Jumalat Luokka:Antiikin Rooman jumalat it:Mitra ja:ミスラ pl:Mitra sv:Mithra
Bosen–Einsteinin kondensaatti

Bosen–Einsteinin kondensaatti on kvantti-ilmiö, jossa suuri määrä hiukkasia menettää yksilöllisen luonteensa ja kondensaatti alkaa noudattaa kvanttimekaniikan lakeja kuin kyseessä olisi yksi hiukkanen.Tutkijat loivat maailman nopeimman Bosen–Einsteinin kondensaatin Kondensaatti on tyypillisesti matalassa lämpötilassa esiintyvä aineen tila, jossa makroskooppisesti merkittävä määrä alkeishiukkasista voi miehittää alinta mahdollista energiatilaa. Kondensaatio - kondensoituminen - on tuttu ilmiö ilmankosteuden tiivistyessä kylmään pintaan. Bosen–Einsteinin kondensaatti muodostuu kuitenkin aineen pienimmistä osista, jopa valosta eli fotoneista. Myös kvanttimaailmassa hiukkasten täytyy päästä eroon ylimääräisestä energiastaan; 'kondensoitua viileämpään pintaan ja luovuttaa energiaansa'. Kondensoitumisprosessi - tiivistyminen - kestää tyypillisesti millisekunneista yhteen sekunnin biljoonasosaan. Bosen–Einsteinin kondensaatti voi muodostua vain hiukkasilla, jotka noudattavat Bosen–Einsteinin statistiikkaa. Bosen–Einsteinin kondensaatti on havaittu jo monille eri hiukkasille, kuten atomeille ja valolle (fotoneille). Ilmiön rajoja ei vielä (v. 2018) tunneta.Uusi Bosen–Einsteinin kondensaatti luotu Aalto-yliopistossa Ilmiö on saanut nimensä S. N. Boselta ja Albert Einsteinilta. Bose ennusti tilan fotoneille teoreettisesti ja Einstein ja Bose laajensivat teoriaa koskemaan myös massallisia hiukkasi vuosina 1924–1925.Tiedeykkönen: Bosen-Einsteinin kondensaatti ja kvanttilomittuminen - tutkimusta fysiikan huipulta Yle Areenassa (audio; 5 min 50 s \- 6 min 05 s) Historiallisesti ensimmäinen kokeellinen havainto kondensaatiosta oli nestemäisen heliumin faasitransitio supranesteeksi 2,73 kelvinin lämpötilassa (−270,42 Celsiusastetta), jonka havaitsi Heike Kamerlingh Onnes vuonna 1913. Ilmiön selittivät teoreettisesti 1930-luvulla neuvostoliittolainen Lev Landau ja yhdysvaltalainen Richard Feynman. Kondensaatio on saatu aikaan myös kaasussa, missä se on atomien välisten vuorovaikutusten takia huomattavasti vaikeampaa kuin nesteessä. Vuonna 1995 Eric Cornell ja Carl E. Wieman jäähdyttivät rubidium-atomeja laserilla ja havaittiin, että niiden nopeusjakaumassa suurin osa atomeista oli perustilassa. Cornell ja Wieman palkittiin tästä Nobelilla. == Katso myös == * Bosen–Einsteinin statistiikka * Fermioninen kondensaatti == Lähteet == == Aiheesta muualla == Luokka:Olomuodot Luokka:Tiiviin aineen fysiikka
Port Stanley

Port Stanley (myös Stanley) on perustettu 1843 ja siitä tuli Falklandinsaarten pääkaupunki 1845. Paikan nimi on peräisin Edward Stanleystä, Greyn 14. jaarlista, joka toimi konservatiivipääministeri Robert Peelin II hallituksessa vuoden 1844 loppuun sota- ja siirtomaaministerinä. Vuonna 2012 Port Stanleyssä asui 2 460 asukasta, eli suurin osa Falklandin saarten 3 398 asukkaasta. Englantilaiset asettuivat Port Stanleyn alueelle, koska se on hyvä luonnonsatama. Se tarjosi suojaa valaanpyyntialuksille, ja toisen maailmansodan aikana Britannian laivastolle. Falklandin sodan aikana vuonna 1982 argentiinalaiset joukot valtasivat Port Stanleyn noin kymmeneksi viikoksi ja nimesivät sen Puerto Argentinoksi. Kaupunki kärsi huomattavia vaurioita brittilaivaston tulituksessa, joka myös tappoi kolme siviiliasukasta. Brittijoukkojen vallattua kaupungin ympäristön sitä miehittäneet argentiinalaisjoukot antautuivat taisteluitta. Stanleyssä on katedraali ja saaren ainoa sairaala. Kaupungintalolla toimii kirjasto. == Lähteet == ==Aiheesta muualla== Luokka:Etelä-Amerikan pääkaupungit Luokka:Falklandinsaaret
Jouko Tyyri

Jouko Juhani Tyyri (vuoteen 1947 Laine; 8. helmikuuta 1929 Helsinki – 9. toukokuuta 2001 Ponferrada, Espanja) oli suomalainen kirjailija, lehtimies ja poliitikko. Hän oli naimisissa, ja hänellä on yksi poika ja yksi tytär. __NOTOC__ ==Ura== Tyyri pääsi ylioppilaaksi 1949. Hän työskenteli vuodesta 1950 lähtien Savon Sanomissa, Suomen Kuvalehdessä (myös päätoimittajana 1973–1974), Helsingin Sanomissa ja Aamulehdessä kulttuuritoimittajana ja kolumnistina sekä Yhteishyvä-lehden päätoimittajana. Tyyri oli Yleisradion teatteripalvelun päällikkönä 1972–1973. Kuka kukin on 1978, s. 1025. Projekt Runeberg. Tyyri kuului alkuun Urho Kekkosen "hoviin" mutta käänsi 1970-luvulla tälle selkänsä ja katkoi muutenkin siteensä Kekkosen piireihin. Hänestä tuli Kekkosen kriitikko ja siinä asiassa ladunavaaja. Tyyri toimi 2. opetusministerinä Teuvo Auran virkamieshallituksessa 1971–1972. Tyyri kuoli sydänkohtaukseen toukokuussa 2001 ollessaan Espanjassa kävelemässä 400 kilometrin pituista Santiago de Compostelaan johtavaa Pyhän Jaakobin pyhiinvaellusreittiä. == Teoksia == * * * * * * == Lähteet == ==Kirjallisuutta== * * Tarkka, Pekka: ”Jouko Tyyri 1950-luvulla: Elokuvalla on vaiheikas historia ja kuolematon sielu”, Filmihullu 5/2005. == Aiheesta muualla == * Jouko Tyyrin muistokirjoitus Helsingin Sanomissa. * * Jouko Tyyrin haastattelu 1960-luvun lopusta. YLE Elävä arkisto. * Luokka:Suomalaiset kirjailijat Luokka:Suomalaiset toimittajat Luokka:Pakinoitsijat Luokka:Suomen kulttuuriministerit Luokka:Suomalaiset kirjallisuuskriitikot Luokka:Vuonna 1929 syntyneet Luokka:Vuonna 2001 kuolleet
Tullus Hostilius

Tullus Hostilius oli kolmas antiikin Rooman myyttisistä kuninkaista ja Hostilius Hostiliuksen pojanpoika. Perimätiedon mukaan hän oli sotaisa kuin Romulus ja taisteli etruskeja vastaan, voitti ja hävitti Rooman emäkaupungin Alba Longan sekä siirrätti sen väestön Roomaan Cælius-kukkulalle. Hallittuaan 32 vuotta hän sai surmansa salamaniskusta jumalattomuutensa vuoksi.Tullus Hostilius, Tietosanakirja. Osa 9, palsta 1943. Tietosanakirja-osakeyhtiö 1917 == Lähteet == == Aiheesta muualla == Luokka:Rooman kuninkaat
Ancus Marcius

Ancus Marcius oli neljäs antiikin Rooman myyttisistä kuninkaista ja Numa Pompiliuksen tyttärenpoika. Tarinan mukaan hän piti ensisijaisen tärkeänä, että viralliset kulttimenot toimitettaisiin siten, kuin Numa oli säätänyt. Hän sääti sotaa koskevat menettelytavat ja hänen hallituskaudellaan Rooma laajeni merelle asti. Hänen todellisista toimistaan tai edes hänen olemassaolostaan ei kuitenkaan ole näyttöä. == Lähteet == == Aiheesta muualla == Luokka:Rooman kuninkaat
Lucius Tarquinius Priscus

Lucius Tarquinius Priscus (etruskinkieliseltä nimeltään Lucumo) oli viides antiikin Rooman myyttisistä kuninkaista, Demaratoksen poika. Hän kerrotaan olleen kotoisin Tarquiniista. Lucius Tarquinius Priscus on yksi niistä Rooman kuningasajan hallitsijoista, joista on muistiinmerkintöjä vasta myöhemmiltä ajoilta. Tutkijat ovat pitäneet heitä tämän vuoksi pelkkinä tarukuninkaina. Kun etruskinkielisiä tekstejä on opittu osittain tulkitsemaan, on saatu lisää todisteita Tarquinius-nimisistä Rooman kuninkaista. Tarina Tarquinius Priscuksesta saattaa kuvata Rooman kaupungin joutumista etruskivallan alle. Roomalaisissa legendoissa ulkomaisen kuninkaan saapuminen esitetään sopuisana tapahtumana. Tämä saattaa olla roomalaisen historiankirjoituksen yritys peittää kaupungin kannalta nöyryyttävä tappio. ==Katso myös== * Rooman kuningas ==Lähteet== == Aiheesta muualla == Luokka:Rooman kuninkaat Luokka:Etruskit
Servius Tullius

Servius Tullius oli kuudes antiikin Rooman myyttisistä kuninkaista. Hänen kerrotaan nousseen valtaistuimelle sen jälkeen, kun kuningas Ancus Marciuksen pojat olivat murhauttaneet Tarquinius Priscuksen. Tarinan mukaan hän jakoi kansan varallisuusluokkiin, laajensi Roomaa ja ympäröi kaupungin muurilla. Tarina linnoittamisesta saattaa viitata todellisiin linnoitustöihin, joista on arkeologisissa kaivauksissa saatu viitteitä. == Katso myös == * Serviuksen muuri == Lähteet == == Aiheesta muualla == Luokka:Rooman kuninkaat
Mittalaite

Mittalaite (mittauslaite, mittausväline, mittari) on laite, jolla mittauksen tulokset kiinnostavista suureista saadaan esille. Mittauksessa verrataan fyysisiä arvoja reaalimaailman kohteisiin ja tapahtumiin. Pysyviä vakiokohteita ja tapahtumia käytetään yksikköinä ja mittaustulos annetaan arvona, joka on mitattavan kohteen ja vertailuyksikön suhde. Yksinkertaisimmillaan mittausväline voi olla vaikka mittanauha. Vertaamalla kappaletta mittanauhan metriin suhteessa oleviin merkkeihin saadaan selville kappaleen pituus. Massan mittaamiseen tarkoitettu mittauslaite taas on vaaka: se ilmoittaa montako kilogrammaa kappale painaa. TAULUKKO - Suureita ja mittauslaitteita/mittausvälineitä niiden mittaamiseksi Mitattava suure Mittauslaite tai -väline Selityksiä Pituus Mittanauha Pinta-ala Planimetri Voidaan myös mitata alueen mitat ja laskea pinta-ala geometrian avulla Tilavuus Mittalasi, kotitalouksissa mittakuppi Voidaan myös mitata kappaleen mitat ja laskea tilavuus geometrian avulla Massa Vaaka Aika Kello Lämpötila Lämpömittari Paine Painemittari, ilmapuntari Tuulennopeus Anemometri Tuulensuunta Tuuliviiri Nopeus Nopeusmittari Voidaan mitata matka (pituuden mittaus) ja aika ja laskea nopeus näiden suhteesta Jännite Yleismittari, jännitemittari == Mittausvälineiden kalibroiminen == Mittaustekniikassa tehdään ero mittalaitteen (standardimetrin / -kilogramman / -sekunnin ylläpitämiseen tai tarkistamiseen käytettävän kansainvälisen tai kansallisen mittanormaalin) ja toisaalta kaupalliseen, teolliseen tai tutkimuskäyttöön valmistetun mittauslaitteen välillä. Erityisen korkealaatuinen mittauslaite on yleensä tarkistettu mittalaitteen avulla. Mittauslaitteen kalibroinnissa voi olla useita portaita, joita pitkin päästään aina kansainväliseen mittanormaaliin asti. Hyvä esimerkki mittausvälineiden vakauksesta (kalibroinnista) löytyy kaupan litranmitoista ja puntareista, joissa voi olla suuri määrä vakausleimoja tarkistuksen todisteena. Suomen kansallisten mittanormaalien ylläpitämiseen osallistuu useita virastoja ja yliopistoja. Tärkein niistä on Espoon Otaniemessä oleva Mittatekniikan keskus MIKES. Sen ohella sähköisten ja fysikaalisten standardien ylläpitämisessä kansainvälisesti tunnustetulla tasolla ovat kunnostautuneet TKK:n S-osaston Mittaustekniikan laboratorio ja Tf-osaston Kylmätekniikan laboratorio. == Katso myös == *Anturi *Mittarit laatujohtamisessa *SI-järjestelmä ==Aiheesta muualla== *MIKES *
Mittari

Mittari voi tarkoittaa seuraavia asioita: * mittari eli mittalaite * mittarit (Geometridae), perhosheimo * mittari, laatujohtamisessa käytetty jotakin asiaa kuvaava tunnusluku
Paise

Paise eli absessi on märkäpesäke, joka syntyy paikallisen tulehduksen seurauksena. Kudokseen alkaa kertyä verta, bakteereja ja veren valkosoluja sisältävää usein kellertävää ja pahanhajuista eritettä eli märkää. Paineen kasvaessa erite pyrkii poistumaan syntyvän tiehyen eli fistelin kautta. Iholla oleva paise voi syntyä bakteerien tunkeutuessa ihoon karvatupen tai ihovaurion kuten haavan kautta. Paise saattaa kutista ja kirvellä. Hoitamatta paise voi kuolettaa kudosta. Paiseen hoito vaatii usein sen puhkaisun ja tyhjennyksen esimerkiksi katetrin tai dreenin avulla. Monissa tapauksessa tarvitaan antibioottilääkitystä, etenkin jos potilaan yleistila tai muut sairaudet sitä vaativat. == Lähteet == == Aiheesta muualla == Luokka:Tartuntataudit Luokka:Seulonnan keskeiset artikkelit
Mortal Kombat (elokuva)

Mortal Kombat on samannimiseen peliin pohjautuva toiminta-fantasia- seikkailuelokuva, joka sai ensi-iltansa vuonna 1995. Elokuvan käsikirjoitti ja ohjasi Paul W. S. Anderson. Se oli siihen asti julkaistuista videopeleihin pohjautuvista elokuvista kaupallisesti menestynein (aiempina vuosina julkaistut Super Mario Bros ja Street Fighter eivät olleet menestyneet kaupallisesti). Se tuotti 122 miljoonaa dollaria maailmanlaajuisesti. Osa elokuvaan kohdistuneesta kritiikistä pohjautui siihen, että pelien väkivaltaisuutta oli karsittu kovalla kädellä, jotta elokuva sopisi nuoremmallekin yleisölle. Elokuvalle tehtiin seuraavana vuonna jatko-osa Mortal Kombat: Annihilation, jossa Anderson ei ollut virallisesti osallisena. Monet ensimmäisessä elokuvassa mukana olleet näyttelijät kieltäytyivät osallistumasta jatko-osan tekoon (Scorpion-hahmoa esittänyt Chris Casamassa puolestaan toimi Batman & Robin -elokuvassa George Clooneyn stunttimiehenä). Vain päätähdet Robin Shou ja Talisa Soto palasivat vanhoihin rooleihinsa. Ensimmäisessä elokuvassa Reptile-hahmoa esittänyt Keith Cooke palasi tässä elokuvassa nuoremman Sub-Zeron roolissa. Myös Mileenaa jatko-osassa esittänyt nainen oli Soton stunttinainen ensimmäisestä elokuvasta. Warner Bros. suunnitteli toista jatko-osaa nimeltä Mortal Kombat: Devastation tehtäväksi vuodeksi 2010, mutta Threshold Entertainmentin haasteet ovat siirtäneet projektin aloittamista. ==Lähteet == Luokka:Mortal Kombat Luokka:Yhdysvaltalaiset toimintaelokuvat Luokka:Videopeleihin pohjautuvat elokuvat Luokka:Vuoden 1995 yhdysvaltalaiset elokuvat Luokka:Paul W. S. Andersonin ohjaamat elokuvat
Aiskhines

Aiskhines (, n. 390 Ateena – 315 eaa. Samos) oli ateenalainen valtiomies ja yksi kymmenestä attikalaisista puhujasta, reettorista. Vastoin Demosthenesta hän pyrki parantamaan suhteita Makedonian valtakunnan kanssa. == Aiheesta muualla == Luokka:Antiikin kreikkalaiset reettorit Luokka:Antiikin kreikkalaiset valtiomiehet he:אייסכינס נגד טימרכוס
Hiekka (täsmennyssivu)

Hiekka voi tarkoittaa ainakin seuraavia asioita: * hiekka, melko hienojakoinen ja tasarakeinen kivilajien rapautuessa syntynyt maalaji * Hiekka, Apulanta- yhtyeen albumi * Hiekka, entinen Viipurin kaupunginosa. ==Sukunimi== * Kustaa Hiekka (aik. Gustaf Lindell, 1855–1937), suomalainen kultaseppä ja kunnallispoliitikko Luokka:Luettelot henkilöistä sukunimen mukaan
Fidžin kieli

Fidžin kieli on austronesialainen kieli, jota puhutaan pääasiassa Fidžin saarivaltiossa. Nykyinen yleiskieli perustuu Baun murteeseen. Fidžiä puhui vuonna 1996 äidinkielenään 337 320 ihmistä. Toisena kielenä sitä ilmoitti vuonna 1991 puhuvansa 320 000 fidžiläistä. Kielen ei katsota olevan uhanalainen. Lukutaitoisten osuus on hyvä, ja fidžiä käytetään muun muassa tiedotusvälineiden kielenä. == Fonologia == Fidžin konsonanteissa on verrattain paljon sellaisia äänteitä, jotka esiintyvät vain tietyissä murteissa (esim. [x] ja [h]) ja lainasanoissa (esim. [p] ja [f]). Tällaiset äänteet on merkitty sulkeisiin. Yhteensä konsonantteja on 16. Labiaalinen Alveolaarinen Palataalinen Velaarinen Nasaali m n ŋ Klusiili Soinniton (p) t k Prenasaalinen ᵐb ⁿd ⁿɡ Frikatiivi Soinniton (f) s (x) Soinnillinen β ð Tremulantti Tavallinen r Prenasaalinen ᶯɖʳ Approksimantti w l j (h) Vokaaleja on viisi. Kaikki voivat esiintyä pitkinä ja lyhyinä. Pitkiä vokaaleja ei oppi- ja sanakirjoja lukuun ottamatta ole tapana merkitä. Etu Keski Taka Suppea i u Puoliavoin e o Avoin a Fidžin kieli käyttää latinalaista kirjaimistoa. Sen aakkoset ovat: ;A B C D E F G I J K L M N O P Q R S T U V W Y ;a b c d e f g i j k l m n o p q r s t u v w y. * b = [ᵐb] * c = [ð] * d = [ⁿd] (di = [ⁿdʒi]) * f = [f] * g = [ŋ] * h = [h] ~ [x] * j = [tʃ] ~ [ndʒ] * k = [k] * l = [l] * m = [m] * n = [n] nr = [ᶯɖ] * p = [p] * q = [ᵑɡ] * r = [r] * s = [s] * t = [t] (ti = [tʃi]) * v = [β] * w = [ɰ] * y = [j] Huomioitavaa on siis, että kirjainyhdistelmä /ti/ tuottaa äänteen [tʃ]. == Sanajärjestys == Fidžin kielen lauseissa verbi, eli predikaatti tulee ensiksi, sitten tulee objekti ja sitten subjekti. == Muuta kielioppia == Fidžin kielessä substantiivien edessä on yleensä liite a. Samalla liitteellä voidaan tosin kuvata myös imperfektimuotoa. == Kansalliskieli-väittely == Fidžillä käydään kiivasta keskustelua valtion virallisista kielistä. Tämän hetkinen perustuslaki tunnustaa virallisiksi kieliksi englannin, fidžin ja fidžinhindin (myös nimellä hindustani). Väittely kulminoituu kysymykseen siitä, pitäisikö kaikkien virallisten kielten olla pakollisia oppiaineita koulussa. Myös etnisten fidžiläisten ja intialaista alkuperää olevien Fidžin intialaisten välit ovat pitkään olleet huonot. == Murteet == *bau *kadavu *Kaakkois-Viti Levun murre *Koillis-Viti Levun murre *Keski-Vanua Levun murre *Koillis-Vanua Levun murre *Kaakkois-Vanua Levun murre *Länsi-Vanua Levun murre *länsifidži *waya Lähde: == Lähteet == == Aiheesta muualla == * Pieni fidži–englanti- sanasto Luokka:Fidžin kielet Luokka:Oseanialaiset kielet
Les Six

Les Six eli Kuuden ryhmä () oli ranskalaisten uusklassista tyylisuuntaa edustaneiden säveltäjien 1900-luvun alkupuolella muodostama ryhmittymä. Heidän tavoitteenaan oli saksalaisen romantiikan jälkien poistaminen Ranskan musiikista sekä impressionismin sijasta uusien klassististen ihanteiden omaksuminen.Hildén, Sakari: Impressionismi – Debussy , Musiikkitieto, Opistotaso, Sakari Hildénin sivusto, viitattu 28.3.2015. == Jäsenet == Ryhmään kuuluivat seuraavat säveltäjät: * Georges Auric (1899-1983) * Louis Durey (1888-1979) * Arthur Honegger (1892-1955) * Darius Milhaud (1892-1974) * Francis Poulenc (1899-1963) * Germaine Tailleferre (1892-1983) Sen toiminnassa oli kuitenkin mukana joukko muitakin taiteilijoita, joista huomattavimpia olivat muun muassa Erik Satie ja Jean Cocteau. == Ryhmän synty ja toiminta == Les Six syntyi vuonna 1920 ryhmästä nuoria ranskalaisia säveltäjiä, jotka söivät usein päivällistä yhdessä. Heitä yhdisti enemmänkin ystävyys kuin yksimielisyys tai tyylillinen yhtenäisyys musiikin alalla. Eräänlaisena esikuvana ryhmän jäsenille toimi säveltäjä Erik Satie. Kaikki tunsivat myös kulttuurin monitoimimies Jean Cocteaun, joka julkaisi nuorten säveltäjien töitä ja tarjosi siten vaihtoehdon perinteiselle Schola Cantorumille, Pariisin musisoijien opinahjolle. Satie oli jo aikaisemmin kerännyt nuorista säveltäjistä ympärilleen ryhmän Les Nouveaux Jeunes, joka oli eräänlainen kuuden ryhmän edeltäjä. Ryhmä syntyi melkeinpä epähuomiossa, kun musiikkikriitikko Henri Collet otsikoi erään artikkelinsa: "Les Cinq Russes, les Six Français, et Satie" (viisi venäläistä, kuusi ranskalaista ja Satie). Milhaud kirjoitti myöhemmin, että Collet valitsi nuo kuusi nimeä melko sattumanvaraisesti, vastapainoksi venäläisten säveltäjien muodostamalle Viiden ryhmälle (Могучая Кучка). Kuuden ryhmällä oli paljon yhteisiä hankkeita, jotka kuitenkin usein kariutuivat jäsenten välisiin erimielisyyksiin. Les Sixin yhteistyötä on muun muassa baletti Les Mariés de la Tour Eiffel (1921). Ballets Suédois'n johtaja Rolf de Maré oli tilannut Auricilta baletin, ja Auric inspiraation puutteessa pyysi ystäviään apuun. Teos koottiin erilaisista kiireisesti kyhätyistä osista. Poulenc sanoi myöhemmin baletin olevan täyttä roskaa, mutta se näyttää kiinnostavasti ryhmän jäsenten väliset erot. Kuuden säveltäjän ryhmä hajosi jo vuonna 1921, kun Durey muutti Pariisista. Vähitellen muutkin ryhmän jäsenet erkanivat tyylillisesti toisistaan ja ryhmä hajosi lopullisesti 1930-luvun lopulla. Nykyään sen jäsenistä selvästi tunnetuimmat ovat Poulenc, Milhaud ja Honegger. ==Lähteet== * Musiikin tietokirja (toim. Toivo Haapanen ym.). Helsinki: Otava, 1948. == Aiheesta muualla == Luokka:Ranskalaiset säveltäjät Luokka:Taiteilijaryhmät
Dealey Plaza

Dealey Plaza on puistoaukio Dallasissa Texasin osavaltiossa. Yhdysvaltain 35. presidentti John F. Kennedy salamurhattiin Dealey Plazan alueella 22. marraskuuta 1963, kun häntä kuljettanut autosaattue ajoi aukion halki kulkevalla Elm Streetillä. Vuonna 1993 puisto julistettiin Yhdysvaltain historialliseksi maamerkiksi. Dealey Plaza sijaitsee Dallasin Downtownin länsiosassa. Se rakennettiin puistoalueeksi vuosina 1934–1940 ja nimettiin The Dallas Morning Newsin pitkäaikaisen julkaisijan George Dealeyn (1859–1946) mukaan. Elm Streetin pohjoispuolella on ruohokumpare (grassy knoll) ja Dallasin kaupungin perustajan John Neely Bryanin (1810–1877) mukaan nimetty betonirakennelma (Bryan pergola), jonka kohdalla Abraham Zapruder seisoi kuvatessaan Kennedyä ja tämän autosaattuetta salamurhan tapahtuessa. Samalla puolella katua oli Texasin koulukirjavarasto, jonka kuudennen kerroksen ikkunasta Lee Harvey Oswald ampui Warrenin komission raportin mukaan kolme laukausta noin 5–8 sekunnissa. Nykyään rakennuksessa toimii Dallasin piirikunnan virastoja sekä Kennedyn salamurhan muistoksi perustettu museo. Dealey Plazan alueella on edelleen käytössä katuvaloja ja liikennemerkkejä, jotka olivat siellä jo 1963. Puiston ympärillä olevia rakennuksia ei ole purettu eikä niiden julkisivuja ole muutettu. Dallasin ydinkeskustan nykyaikaisiin pilvenpiirtäjiin verrattuna alue on omalaatuinen ja poikkeaa muusta kaupunkiympäristöstä huomattavasti. ==Lähteet== ==Aiheesta muualla== * Kuva Elm Streetiltä maaliskuussa 2016 Google Maps. Luokka:Dallas Luokka:John F. Kennedyn salamurha Luokka:Yhdysvaltain puistot Luokka:National Register of Historic Places -kohteet Texasissa
Aiskhines (sokraatikko)

Aiskhines (, 400-luku eaa.) oli antiikin kreikkalainen filosofi. Hän oli Sokrateen oppilas ja sokraatikko. Hän oli kotoisin Ateenasta. Sokrateen kuoltua Aiskhines siirtyi Syrakusan tyrannin Dionysios II:n hoviin. Aiskhines kirjoitti useita dialogeja Sokrateen hengessä: Diogenes Laertioksen mukaan näitä olivat Miltiades, Kallias, Aksiokhos, Aspasia, Alkibiades, Telauges ja Rhinon.Diogenes Laertios II.7.61. Niistä on säilynyt vain katkelmia. Aiskhines oli myös taitava puhuja. Hän ihaili sofisti Gorgiasta. == Lähteet == * === Viitteet === == Aiheesta muualla == * Diogenes Laertios: Merkittävien filosofien elämät ja opit: ** Aiskhineen elämäkerta ** Aiskhineen elämäkerta Luokka:Sokraatikot